Arionas

Arionas (, Ἀρείων) – nuostabus arklys graikų mitologijoje. Ariono susilaukę Poseidonas ir Demetra.

Pasakojama, kad siekdama išvengti Poseidono persekiojimo Demetra pasivertusi kumele, o Poseidonas ją apgavęs įgydamas arklio pavidalą. Demetrai gimęs arklys, vardu Arionas, ir duktė, kurios vardas neinicijuotiesiems nebuvęs žinomas.

Pasak poeto Antimacho, šis žirgas ir Kaeras buvę Gajos atžalos. Pasak kitų tradicijų, Poseidonas (arba Zefyras) šio arklio susilaukęs su harpija. Dar pasakojama, kad Poseidonas Arioną sukūręs besivaržydamas su Atėne. Arionas ėjęs iš rankų į rankas: Poseidonas jį perleidęs Koprėjui, paskui arklys priklausęs Onkui, Herakliui, o iš šio atitekęs Adrastui.Ari'on. William Smith. A Dictionary of Greek and Roman biography and mythology. London. John Murray: printed by Spottiswoode and Co., New-Street Square and Parliament Street. Nuoroda tikrinta 2022-01-07.

 Išnašos 

Kategorija:Graikų mitinės būtybės